Man sterf skielik terwyl hy visvangArgieffoto: pixabay.com ŉ Man is Sondagoggend vroeg oorlede toe hy ingeengestort het terwyl hy visgevang het by Kreeftebaai tussen Melkbosstrand en Bloubergstrand in die Wes-Kaap. Craig Lambinon, ŉ woordvoerder vir die Nasionale Seereddingsinstituut (NSRI), het Sondag gesê dié organisasie is vroeg ontbied nadat verbygangers die man inmekaar sien sak het. Terence Lawson, ŉ NSRI-bemmaningslid, het kardiopulmonêre resussitasie (KPR) op die man uitgevoer, maar hy het reeds geen meer tekens van lewe getoon nie. “ŉ Dokter wat toevallig op die toneel was en lede van die SA Paramedikusdienste het die man ook probeer bybring, maar hy is op die toneel dood verklaar,” sê Lambinon. Daar word vermoed dat die man aan natuurlike oorsake oorlede is. Sy gesondheid was egter baie goed, en sy dood is daarom baie skielik vir sy familie. Meer inligting is in dié stadium egter nie bekend nie. ŉ Geregtelike doodsondersoek is van stapel gestuur.